10. ΝΟΜΟΘΕΤ. ΔΙΑΤΑΓΜΑ υπ’ αριθ. 2122 της 11 Δεκ. 1942/9 Φεβρ. 1943 Περί συστάσεως Εγγυητικού Κεφαλαίου Οργανισμών Κοινωνικής Ασφαλίσεως. Εκυρώθη εξ υπαρχής δια της υπ’ αριθ. 324 της 30/30 Μαΐου 1946 Πράξεως Υπουργικού Συμβουλίου. Άρθρ.1.-1.Συνιστάται «Εγγυητικόν Κεφάλαιον» οικονομικής ενισχύσεως των εις την αρμοδιότητα του Υφυπουργείου Εργασίας υπαγομένων Οργανισμών Κοινωνικής Ασφαλίσεως, λειτουργούν ως ιδία υπηρεσία παρά τη Γενική Διευθύνσει Κοινωνικής Προνοίας του αυτού Υπουργείου. 2.Δια τη πραγματοποίησιν του σκοπού του δια του παρόντος νόμου συνιστωμένου Εγγυητικού Κεφαλαίου παρέχεται το δικαίωμα εις τον Υπουργόν των Οικονομικών αφ ενός μεν όπως αυξάνη κατά τας κειμένας διατάξεις τον φόρον επί του καταναλισκομένου καπνού, επιχορηγή δ’ αφ’ ετέρου εκ του προϊόντος της ανωτέρω αυξήσεως το Εγγυητικόν Κεφάλαιον, αναγραφομένης προς τούτο ετησίως εν τω ειδικώ Πρ/σμώ των εξόδων του Υφυπουργείου Εργασίας υπό ίδιον κεφάλαιον και άρθρον ειδικής πιστώσεως μέχρις 2.500 εκατομμυρίων  διατιθεμένης βάσει πράξεως του Υπουργικού Συμβουλίου στηριζομένης εις πρότασιν του Υπουργού των Οικονομικών και του Υφυπουργού της Εργασίας μετά γνώμην της υπό του άρθρ. 2 του παρόντος Νόμου προβλεπομένης Επιτροπής. Άρθρ.2.-1.Συνίσταται παρά τω Υφυπουργείω Εργασίας Επιτροπή αποτελουμένη «εκ του Γενικού Διευθυντού του Υπουργείου Εργασίας, ως Προέδρου, του Διευθυντού Κοινωνικών Ασφαλίσεων και του Διευθυντού της Υπηρεσίας Επιθεωρήσεως και Ελέγχου του Υπουργείου Εργασίας του Διευθυντού Δημοσίου Χρέους, του Διευθυντού Προϋπολογισμού και του Διευθυντού της Υπηρεσίας Νομικών Προσώπων της Γενικής Διευθύνσεως Δημοσίου Λογιστικού του Υπουργείου Οικονομικών». Η σύνθεσις της επιτροπής ερυθμίσθη ως άνω δια της παρ. 7 άρθρ. 5 Α.Ν. 1022/1946, τομ. 15 σελ. 43. 2.«Ως αναπληρωματικά  μέλη  της Επιτροπής ορίζονται οι νόμιμοι υπηρεσιακοί αναπληρωταί αυτών. Γραμματεύς της εν λόγω Επιτροπής ορίζεται υπό του Υπουργού Εργασίας είς των Γραμματέων ή Εισηγητών του Υπουργείου Εργασίας». Τα αναπληρωματικά μέλη ορίσθησαν ως άνω δια της παρ. 7 άρθρ. 5 Α.Ν. 1022/1946. 3.Έργον της Επιτροπής είναι η εξέτασις της οικονομικής καταστάσεως των δεομένων ενισχύσεως οργανισμών κοινωνικής ασφαλίσεως, των υπαγομένων εις την αρμοδιότητα του Υφυπουργείου Εργασίας και η περί της εκτάσεως της παρασχετέας αυτοίς οικονομικής ενισχύσεως γνώμη αυτής, υποβαλλομένη εις τους Υπουργούς Οικονομικών και Εργασίας. (Αι αποφάσεις της Επιτροπής λαμβάνονται δια πλειοψηφίας τουλάχιστον τεσσάρων εκ των μελών αυτής). Δια της παρ. 7 άρθρ. 5 Α.Ν. 1022/1946 ωρίσθη ότι «η Επιτροπή ευρίσκεται εν απαρτία παρόντων πέντε τουλάχιστον μελών, εν οις ο Πρόεδρος, λαμβάνει δε αποφάσεις κατά πλειοψηφίαν των παρόντων και δια ψήφων ουχί ολιγωτέρων των τριών, υπερισχυούσης εν ισοψηφία της προτάσεως υπέρ της οποίας εδόθη η ψήφος του Προέδρου». Άρθρ.3.-Δι’ αποφάσεων των Υπουργών Οικονομικών και Εργασίας ορίζονται τα της λειτουργίας της υπό του παρόντος νόμου προβλεπομένης υπηρεσίας Εγγυητικού Κεφαλαίου και της κατά το άρθρ. 2 αυτού Επιτροπής, των σχετικών δαπανών βαρυνουσών την κατά το άρθρ. 1 του αυτού νόμου εγγραφομένην εν τω πρ/σμώ πίστωσιν. Σελ. 13 Οργανισμοί Κοινωνικής ασφαλίσεως 15Β.ΑΑ.α.9-10 23 Εις τας δαπάνας ταύτας δεν δύνανται κατ’ ουδένα λόγον να περιληφθούν τοιαύται αφορώσαι πρόσληψιν νέου προσωπικού, του δια την λειτουργίαν του Εγγυητικού Κεφαλαίου απαιτηθησομένου λαμβανομένου εκ του παρά τω Υφυπουργείω Εργασίας υπηρετούντος ήδη τοιούτου. Άρθρ.4.-Αι μέχρι της ισχύος του παρόντος νόμου χορηγηθείσαι υπό του Υπουργού των Οικονομικών προκαταβολαί εκ του Δημοσίου Ταμείου υπό τύπον δανείου προς Οργανισμούς Κοινωνικής Ασφαλίσεως θεωρούνται προκαταβολαί του Δημοσίου προς το υπό του παρόντος νόμου προβλεπόμενον Εγγυητικόν Κεφάλαιον και συμψηφίζονται εις τας κατά το άρθρ. 1 του αυτού νόμου προβλεπομένας οικονομικάς ενισχύσεις. 2.Κατ’ εξαίρεσιν θεωρούνται ως προκαταβολή του Δημοσίου Ταμείου προς το Εγγυητικόν Κεφάλαιον, συμψηφιστέα προς τας προβλεπομένας υπό του άρθρ. 1 του παρόντος οικονομικάς ενισχύσεις και τα προς την Εθνικήν Συνομοσπονδίαν των Εργατών της Ελλάδος και Οργανισμούς Κοινωνικής Πολιτικής εν γένει αρμοδιότητος του Υφυπουργείου Εργασίας, προκαταβληθέντα υπό του Υπουργού των Οικονομικών υπό τύπον δανείου προς αυτούς ποσά. 3.Η κατ’ εφαρμογήν του Ν.Δ. 115/42 προβλεπομένη εκπροσώπησις του Υπουργού των Οικονομικών παρά τοις Ασφαλιστικοίς Οργανισμοίς εξακολουθεί υφισταμένη και ισχύουσα και μετά την εφαρμογήν του παρόντος Νόμου επεκτεινομένη εις άπαντας τους ασφαλιστικούς Οργανισμούς τους οικονομικώς ενισχυομένους εκ του Εγγυητικού Κεφαλαίου. Άρθρ.5.-Επιτρέπεται εις τον Υφυπουργόν Εργασίας όπως διαθέτη κατ’ έτος κατά τα ειδικώτερον δι’ αποφάσεως αυτού οριζόμενα, εκ του Εγγυητικού Κεφαλαίου Οργανισμών Κοινωνικής Ασφαλίσεως ποσόν οριζόμενον δι’ αποφάσεως αυτού και του Υπουργού των Οικονομικών προηγουμένης εγκρίσεως του Υπουργικού Συμβουλίου προς έκτακτον ενίσχυσιν των ανέργων, απόρων ησφαλισμένων και συνταξιούχων των Οργανισμών Κοινωνικής Ασφαλίσεως κατά τας εορτάς του Πάσχα και των Χριστουγέννων. Το δια τας εορτάς των Χριστουγέννων του έτους 1942 διατεθησόμενον κατά τ’ ανωτέρω ποσόν οριζόμενον δια πράξεων του Υπουργικού Συμβουλίου δύναται να προκαταβληθή εξαιρετικώς και προ της ισχύος του παρόντος νόμου εις τον Υφυπουργόν Εργασίας συμψηφισθησόμενον εις τας κατά το άρθρ. 1 του παρόντος νόμου προβλεπομένας οικονομικάς ενισχύσεις. Σελ. 14 Άρθρ.6.-Η ισχύς του παρόντος νόμου άρχεται από της δημοσιεύσεως αυτού εις την Εφημερίδα της Κυβερνήσεως, καταργουμένης πάσης αντικειμένης προς αυτόν διατάξεως. 